Държавен вестник, бр. 84, 2025 г., стр. 19

БРОЙ  84	
Д Ъ Р Ж А В Е Н  В Е С Т Н И К 	
СТР.  19   
Ч А С Т  V  – МЕРКИ В ОБЛАСТТА НА ОБ­
ЩЕСТВЕНОТО ЗДРАВЕОПАЗВАНЕ
Г л а в а  I  – Общи разпоредби
Член 23. Здравни мерки при пристигане и
заминаване
1. При спазване на приложимите между­
народни споразумения и съответните членове 
от настоящите Правила държава – страна по 
МЗП, може да изисква за целите на общест­
веното здравеопазване при пристигане или 
заминаване:
a) по отношение на пътниците:
i.  информация за местоназначението 
на пътуващия, за да може да се осъ­
ществи връзка с него;
ii.  информация относно маршрута на 
пътуващия, за да се установи дали 
е имало пътуване в засегнатата об­
ласт или в близост до нея, или други 
евентуални контакти с източници на 
инфекция или контаминация преди 
пристигането, както и преглед на 
здравните документи на пътуващия, 
ако такива се изискват съгласно на­
стоящите Правила; и/или
iii. неинвазивен медицински преглед, 
който е възможно най-малко ин­
трузивен, за постигане целите на 
общественото здравеопазване; и
b) проверка на багажи, товари, контейнери, 
транспортни средства, стоки, пощенски 
пратки и човешки останки.
2. Въз основа на доказателства за риск за 
общественото здраве, получени чрез мерките, 
предвидени в параграф 1 от настоящия член, 
или чрез други средства, държавите – страни 
по МЗП, могат да прилагат допълнителни 
здравни мерки в съответствие с настоящите 
Правила, по-специално по отношение на съм­
нителен или засегнат пътник, да извършват, за 
всеки отделен случай, най-малко интрузивния 
и най-малко инвазивния медицински преглед, 
който би постигнал целта на общественото 
здравеопазване за предотвратяване на меж­
дународното разпространение на болестта.
3. Никакви медицински прегледи, вак­
синации, профилактики или здравни мерки 
съгласно настоящите Правила не се извърш­
ват на пътници без тяхното предварително 
изрично информирано съгласие или това на 
техните родители или настойници, освен в 
случаите, предвидени в член 31, параграф 2, и 
в съответствие със закона и международните 
задължения на държавата – страна по МЗП.
4. Пътниците, които трябва да бъдат 
ваксинирани или да им бъде предложена 
профилактика в съответствие с настоящите 
Правила, или техните родители или настой­
ници се информират за всеки риск, свързан с 
ваксинацията или с неваксинацията и с при­
лагането или неприлагането на профилактика, 
в съответствие със закона и международните 
задължения на държавата – страна по МЗП. 
Държавите – страни по МЗП, информират 
медицинските специалисти за тези изисква­
ния в съответствие със законодателството на 
държавата – страна по МЗП.
5. Всеки медицински преглед, медицинска 
процедура, ваксинация или друга профилак­
тика, която крие риск от предаване на болест, 
се извършва или прилага на пътник само в 
съответствие с установените национални или 
международни насоки и стандарти за безопас­
ност, за да се сведе до минимум този риск.
Г л а в а  I I  – Специални разпоредби за транс­
портни средства и оператори на транспортни 
средства
Член 24. Оператори на транспортни средства
1. Държавите – страни по МЗП, предпри­
емат всички възможни мерки в съответствие 
с настоящите Правила, за да гарантират, че 
операторите на транспортни средства:
a) спазват здравните мерки, препоръчани 
от СЗО и приети от държавата – страна 
по МЗП, включително за прилагане на 
борда, както и по време на качване и 
слизане;
b) информират пътниците за здравните 
мерки, препоръчани от СЗО и приети 
от държавата – страна по МЗП, вклю­
чително за прилагането им на борда, 
както и по време на качване и слизане; и
c) постоянно поддържат транспортните 
средства, за които отговарят, свободни от 
източници на инфекция или контамина­
ция, включително вектори и резервоари; 
при откриване на доказателства може 
да се наложи прилагането на мерки за 
контрол на източниците на инфекция 
или контаминация.
2. Специфичните разпоредби, отнасящи се 
до транспортните средства и операторите на 
транспортни средства съгласно настоящия 
член, са посочени в Приложение 4. Специфич­
ните мерки, приложими към транспортните 
средства и операторите на транспортни сред­
ства по отношение на векторно преносимите 
болести, са посочени в Приложение 5.
Член 25. Транзитно преминаващи кораби 
и въздухоплавателни средства
При спазване на разпоредбите на члено­
ве 27 и 43 или освен ако не е разрешено от 
приложимите международни споразумения, 
държава – страна по МЗП, не прилага никакви 
здравни мерки за: